NANDAN
ఇన్ఫోసిస్‌కు నందన్‌ రాక
బెంగళూరు, ఆగస్టు 24: దేశీయ సంస్థాగత ఇన్వెస్టర్లు ఇన్ఫోసిస్‌ యాజమాన్యానికి లేఖరాస్తూ మాజీ సిఇఒ నందన్‌ నీలకేనిని తిరిగి రప్పించాలని కోరారు. ఆయనరాకతో ఇన్ఫోసిస్‌ వాటాదారుల్లో కొంతవరకైనా విశ్వాసం పెరుగుతుందని ఆయన అన్నారు. నందన్‌ నీలేకకని కంపెనీని 2009లో వీడివెళ్లారు. వెను వెంటనే విశిష్టగుర్తింపుప్రాథికార సంస్థ (యుఐడిఎఐ)కు అధిపతిగా ఆధార్‌ను విజయవంతంగా దేశంలో అమలుచేసారు. దేశంలో పలువురు అగ్రగామి సంస్థాగత ఇన్వెస్టర్లుగా మేం ఈలేఖను రాస్తున్నట్లు ఇన్వెస్టర్లు వాటాదారులు వివరించారు. ఈ సంస్థ ప్రతి ఒక్కటి కూడా ఇన్ఫోసిస్‌లో వాటాదారులుగా ఉన్నారు. ఇటీవలిపరిణామాలు తమను ఎంతో కలవరపరిచాయని చెపుతు న్నారు. పరస్పరం చర్చించిన తర్వాత మాజీ సిఇఒ నందన్‌ నీలేకనిని బోర్డులోకి తీసుకుంటే కొంత విశ్వాసం పెరుగుతుందని, నీలేకనికి ఆయన హోదాకు తగిన పదవిని కల్పించాల్సి ఉంటుందని సంస్థాగత ఇన్వెస్టర్లు అభిప్రాయపడ్డారు. ఆయన హయాంలో వాటాదారులు, కస్టమర్లు, ఉద్యోగుల విశ్వాసం చూరగొన్న ట్లు సంసఆథగత ఇన్వెస్టర్లు వివరించారు. ఈ సమయంలో నీలేకని వంటి వారి రాక ఎంతో అవసరమని యాజమాన్యం గుర్తించి నందన్‌ను వెంటనే పిలిపించాలని ఆయనరాకతో ఇన్ఫోసిస్‌ను పట్టిపీడిస్తున్నసమస్యలన్నీ మటు మాయం అవుతాయన్న ధీమా వ్యక్తంచేశారు. ఫ్రాంక్లిన్‌ టెంపుల్టన్‌, ఐడిఎఫ్‌సి ఎఎంసి, డిఎస్‌పి బ్లాక్‌రాక్‌ ఇన్వెస్ట్‌మెంట్‌మేనేజర్స్‌, ఎస్‌బిఐ లైఫ్‌ ఇన్సూరెన్‌్‌స, బిర్లా సన్‌లైప్‌ ఎఎంసి, ఐసిఐసిఐప్రుడెన్షియల్‌ లైఫ్‌, ఎస్‌బిఐ ఫండ్స్‌ మేనేజ్‌ మెంట్‌, కోటక్‌ మహీంద్ర అసెట్‌ మేనేజ్‌మెంట్‌, హెచ్‌డిఎఫ్‌సి అసెట్‌ మేనేజ్‌మెంట్‌, హెచ్‌డిఎఫ్‌సి లైఫ్‌ ఇన్సూరెన్స్‌, ఐసిఐ సిఐ ప్రుడెన్షియల్‌ ఎఎంసి, రిలయన్స్‌ నిప్పన్‌లైఫ్‌ ఎఎంసి సంస్థలకుచెందిన సిఇఒలు, ఎగ్జిక్యూటివ్‌డైరెక్టర్లు, ఛీఫ్‌ ఇన్ఫ ర్మేషన్‌ అధికారులు సంతకాలు చేసారు. లాగే దేశీయసంస్థా గత ఇన్వెస్టర్ల పరంగా కూడా బోర్డుకు మరికొందరు లేఖలు రాసినట్లు సమాచారం. ప్రస్తుతం ఇన్ఫోసిస్‌లో దేశీయ వాటాదారులు మూచ్యువల్‌ఫండ్స్‌ 8.96శాతం, బీమా కంపె నీలు 11.02శాతం, ఎల్‌ఐసి 7.04శాతం, మ్యూచువల్‌ఫండ్‌ ఇన్వెస్టర్‌ హెచ్‌డిఎఫ్‌సి ట్రస్టీకంపెనీ 2శాతం, విదేశీ ఇన్వెస్టర్‌ ఓప్పెన్‌హీమర్‌ డెవలపింగ్‌ మార్కెట్స్‌ఫండ్‌ 2.16శాతంగా ఉన్నాయి. ఇదిలా ఉండగా ఇన్ఫోసిస్‌ మాజీ సిఎఫ్‌ఒ వి.బాల కృష్ణన్‌ కూడా నందన్‌ నీలేకని సిఇఒ ఎండిగా రావాలని ఆశిం చారు.
నందన్‌నీలకేనిని ఇన్ఫోసిస్‌ ఛైర్మన్‌గా తీసుకురావాలని ఆయన కోరారు. ఇన్ఫోసిస్‌ వ్యవస్థాపక బృందంలో ఒకరైన నీలేకకని రాకతో మొత్తం సమస్యలు పరిష్కరించగలరని ఆయన హయాంలో మంచి పనితీరును చూపించిన నీలేకనిని ఛైర్మన్‌గా తీసుకు రావాలని బాలకృష్ణన్‌పేర్కొన్నారు. ప్రస్తుతం పనిచేస్తున్న ఛైర్మన్‌ఆర్‌.శేషసాయి, కోఛైర్మన్‌ రవివెంకటేషన్‌లు వెంటనే దిగిపోవాలని కూడా ఆయన సూచించారు. వస్తే ఆయన ఛైర్మన్‌గానే రావాలి. ఒక సమర్ధుడైన సిఇఒను అన్వేషించడం ఆయనవల్లనే సాధ్యం అవుతుంది. ఆయన హయాంలో ఇన్ఫోసిస్‌లో లెక్కకు మించిన కస్టమర్లు ఉన్నారని ఆయన అన్నారు.
నీలేకని గ్లోబల్‌ ఇమేజ్‌ ఉన్న పారిశ్రామికప్రముఖులని అన్నారు. ఆయన పనిచేసిన భారీప్రాజెక్టు లు ఆధార్‌ వంటివి ఇందుకు నిదర్శనమని, అందుకే ఆయన్ను సరైన తరునంలో బోర్డులోకి తీసుకువస్తే సమస్యలన్నీ పరిష్కారం అవు తాయని ఊహాగానాలకు తెరదించినట్లవుతుందని అన్నారు. అయితే మరో 48 గంటల్లో ఇన్ఫోసిస్‌కు నీలేకని వచ్చే అంశంపై స్పష్టత వస్తుందని ఐటి వర్గాలుపేర్కొంటున్నాయి. దేశంలోని రెండో అతిపెద్ద ఐటిసేవల కంపెనీగా నిలిచిన ఇన్ఫోసిస్‌ ప్రస్తుతం ఎదుర్కొంటున్న సంక్షోభం నుంచి గట్టెక్కించగలిగే వ్యక్తి ఆధార్‌ సృష్టికర్త నందన్‌నీలేకని మాత్రమేనని కంపెనీలోని ఒకవర్గం పేర్కొంటున్నది. నందన్‌నీలేకని తిరిగి ఇన్ఫోసిస్‌లోకి రావడం, ఆయనకు అప్పగించే బాధ్యతలపై మరో 48 గంటల్లో స్పష్టత వచ్చేఅ వకాశం ఉందని కంపెనీ వర్గాలు పేర్కొంటున్నాయి. కంపెనీ సహ వ్యవస్థాపకులు నారాయణమూర్తి ఇన్వెస్టర్లతో నిర్వహించే సమావేశం వాయిదా పడింది.
మూర్తిఅనారోగ్య కారణాల రీత్యా బుధవారం సాయంత్రం 6.30గంటలకు జరగాల్సిన సమావేశాన్ని ఈ నెల 29కి వాయిదావేసారు. ఈనేపథ్యంలోనే నందన్‌నీలేకని పునరాగమనంపై వార్తలు వెలువడ్డాయి. నీలేకనివస్తారన్న పుకార్లతో మార్కెట్లలో కంపెనీ షేర్లు 2.8శాతం పెరిగాయి. మరింత సానుకూల పలితాలు వస్తాయనడానికి ఇదే ఉదాహరణ అని పలువురు పేర్కొంటున్నారు. ఇన్ఫోసిస్‌ను ప్రారంభించిన ఏడుగురు వ్యవస్థాపకుల్లో నీలేకని ఒకరు. ఆయన కంపెనీకి సిఇఒగా 2002 నుంచి 2007 వరకూ బాధ్యతలు నిర్వహించి తర్వాత 2009లో ఆధార్‌ప్రాజెక్టుకు నియమితులైన సంగతి తెలిసిందే.